עמית בכר

ביוגרפיה

בכר התאמנה בקבוצת מכבי פארק מים רעות, בהדרכתו של כרמל לויתן ובקבוצת השחייה של אוניברסיטת ECU בצפון קרוליינה, ארצות הברית. לעמית אחות תאומה, נועם, שגם היא שחיינית מצטיינת.

2006

באליפות ישראל בשחייה שנערכה ב-2006 זכתה בכר במדליית ארד במשחה ל-200 מטר פרפר בתוצאה של 2:22.96 דקות, אחרי מור פליישמן (2:22.10 דקות) וירדן שר ממכבי קריית אונו (2:22.60 דקות)

2007

באליפות ישראל בשחייה שנערכה בווינגייט ביולי 2007 זכתה בכר במדליית זהב במשחה ל-200 מטר פרפר בתוצאה של 2:21.45 דקות, לפני אביגיל טל (2:21.71 דקות) וקריסטינה צ'רנישב (2:25.03 דקות) ובשתי מדליות כסף, במשחה ל-800 מטר חופשי בתוצאה של 9:22.82 דקות, אחרי אולגה ברנסייבה (8:52.31 דקות) ולפני מאשה בליזניוק מהפועל ירושלים (9:28.89 דקות) ובמשחה ל-1500 מטר חופשי תוצאה של 18.01.46 דקות, אחרי ברנסייבה (17:35.26 דקות) ולפני עמית לוטטי (18:17.51 דקות).

2008

באליפות ישראל בשחייה (בריכת 25 מטר) שנערכה באשדות יעקב בפברואר 2008 זכתה בכר בשתי מדליות זהב, במשחה ל-400 מטר מעורב אישי בתוצאה של 4:53.43 דקות, לפני דקל שחף בת אגודתה (4:56.53 דקות) ורוני שטיין ממכבי קריית ביאליק (5:00.53 דקות) ובמשחה ל-200 מטר פרפר בצוותא עם רוני בלזם מהפועל כוכבי הצפון טבעון/ישי בתוצאה של 2:18.15 דקות, לפני טליה מלצר מהפועל ירושלים (2:18.59 דקות), מדליית כסף במשחה ל-800 מטר חופשי תוצאה של 8.56.67 דקות, אחרי ברנסייבה (8:53.03 דקות) ולפני בליזניוק (9:16.71 דקות) ומדליית ארד במשחה ל-400 מטר חופשי בתוצאה של 4:21.71 דקות, אחרי ברנסייבה (4:18.94 דקות) וקרן זיבנר מבני הרצליה (4:19.81 דקות).
באליפות ישראל בשחייה שנערכה בווינגייט ביולי אותה שנה זכתה בכר בשתי מדליות זהב, במשחה ל-200 מטר פרפר בתוצאה של 2:19.41 דקות, לפני שחר סילברמן ממכבי קריית אונו (2:21.13 דקות) ובלזם (2:23.87 דקות) ובמשחה ל-400 מטר מעורב אישי בתוצאה של 5:01.21 דקות, לפני סילברמן (5:09.95 דקות) ושטיין (5:11.65 דקות) ובמדליית ארד במשחה ל-800 מטר חופשי בתוצאה של 9:21.09 דקות, אחרי ברנסייבה (9:08.50 דקות) וגל פור מהפועל כוכבי הצפון טבעון/ישי (9:18.30 דקות).

2009

בתחרות שחייה (בריכת 25 מטר) שנערכה באוסטר, שווייץ בסוף ינואר 2009 קבעה בכר במשחה ל-200 מטר פרפר תוצאה של 2:16.43 דקות.
באליפות ישראל בשחייה (בריכת 25 מטר) שנערכה באשדות יעקב בפברואר אותה שנה זכתה בכר במדליית זהב במשחה ל-400 מטר מעורב אישי בתוצאה של 4:51.75 דקות, לפני דקל שחף (4:56.00 דקות) ושטיין (4:59.36דקות) ובמדליית כסף במשחה ל-200 מטר פרפר בתוצאה של 2:16.66 דקות, אחרי אליסה ציפין מהפועל ערד (2:14.26 דקות) וסילברמן (2:18.84 דקות).

אלופה ושיאנית המכביה

בתחרויות השחייה של המכביה ה-18 שנערכו בווינגייט ביולי אותה שנה זכתה בכר ב-3 מדליית זהב, במשחה ל-200 מטר פרפר בתוצאה של 2:17.22 דקות, לפני רייצ'ל קסלר מארצות הברית (2:17.74 דקות) ובלזם (2:19.83 דקות), בשלב המוקדמות היא קבעה שיא מכביה חדש של 2:16.71 דקות, במשחה ל-400 מטר מעורב אישי בשיא מכביה חדש נוסף של 4:57.15 דקות, לפני בלזם (5:03.44 דקות) וקסלר (5:04.39 דקות) ובמשחה שליחיות 4x200 מטר בשיא ישראלי ומכביה חדש של 8:32.12 דקות, לפני ארצות הברית (8:33.70 דקות). בנוסף, היא סיימה במקום הרביעי במשחה ל-800 מטר חופשי בתוצאה של 9:23.67 דקות.
שבוע לאחר מכן, באליפות ישראל בשחייה שנערכה בוינגייט זכתה בכר בשתי מדליות זהב, במשחה ל-400 מטר מעורב אישי בתוצאה של 4:56.25 דקות, לפני ענת זימין ממכבי קריית ביאליק (4:59.35 דקות) ובלזם (5:04.37 דקות) ובמשחה ל-800 מטר חופשי בתוצאה של 9:11.26 דקות, לפני ספיר עצמון מבני הרצליה (9:18.65 דקות) ולי כהן מהפועל ירושלים (9:24.00 דקות). מדליית כסף במשחה ל-200 מטר פרפר בתוצאה של 2:16.81 דקות, אחרי ציפין (2:15.72 דקות) ולפני בלזם 2:19.48 דקות.

2010

באליפות ישראל בשחייה שנערכה בווינגייט ביולי 2010 זכתה בכר ב-4 מדליות 2 זהב ו-2 כסף. שתי מדליות זהב, במשחה ל-200 מטר פרפר בתוצאה של 2:15.08 דקות, התוצאה השנייה בטיבה בכל הזמנים של שחיינית ישראלית באותה העת, לפני ציפין (2:17.11. דקות) ובלזם (2:19.40 דקות) ובמשחה ל-400 מטר מעורב אישי בתוצאה של 4:56.55 דקות, לפני בלזם (5:05.47 דקות) ואחותה התאומה נועם (5:07.37 דקות). שתי מדליות כסף במשחה ל-400 מטר חופשי בתוצאה של 4:25.29 דקות, אחרי אפרת רוטשטיין מירושלים רבתי (4:23.59 דקות) ולפני מרטינה מרקס מהפועל גבעתיים (4:31.92 דקות) ובמשחה ל-200 מטר מעורב אישי בתוצאה של 2:22.20 דקות, אחרי עמית עברי (2:18.20 דקות) ולפני בלזם (2:24.56 דקות).

2011

באליפות ישראל בשחייה שנערכה בווינגייט בתחילת אוגוסט 2011 סיימה בכר במקום רביעי במשחה ל-200 מטר פרפר בתוצאה של 2:19.76 דקות.

2012

באליפות ישראל בשחייה שנערכה בווינגייט ביולי 2012 זכתה בכר בשתי מדליות זהב, במשחה ל-200 מטר פרפר בתוצאה של 2:18.95 דקות, לפני אליסה ציפין (2:19.11 דקות) ורוני בלזם (2:21.37 דקות) ובמשחה ל-400 מטר מעורב אישי בתוצאה של 5:04.18 דקות, לפני חברת לאגודה יעל דניאלי (5:04.38 דקות) ונועה פלדמן מהפועל ירושלים (5:07.68 דקות).